9. การจัดการ

9.1 ผังการบริหาร บริษัท ปิโก (ไทยแลนด์) จำกัด (มหาชน)

โครงสร้างกรรมการบริษัท

โครงสร้างกรรมการบริษัท ประกอบด้วย คณะกรรมการทั้งหมด 3 ชุด

1.  คณะกรรมการบริษัท

ณ วันที่ 31 ตุลาคม 2550 บริษัทมีกรรมการจำนวน 9 คน
ซึ่งประกอบด้วยกรรมการที่ไม่เป็นผู้บริหารจำนวน 5 คน ซึ่งในจำนวนนี้มีกรรมการอิสระจำนวน 3
คน โดยในปี 2550 คณะกรรมการบริษัท มีการประชุม 6 ครั้ง
แต่ละครั้งจะกำหนดวาระหลักไว้ล่วงหน้าอย่างชัดเจนตลอดปี
และมีการส่งรายละเอียดประกอบวาระการประชุมให้คณะกรรมการได้มีเวลาศึกษาและพิจารณาล่วงหน้า
การพิจารณาวาระต่างๆ จะคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
และเปิดโอกาสให้มีการแสดงความเห็นอย่างเป็นอิสระ
ในแต่ละวาระมีการแบ่งเวลาไว้อย่างเพียงพอเพื่อการอภิปรายและแสดงความคิดเห็นอย่างรอบคอบ
โดยประธานกรรมการเป็นผู้ดูแลให้ใช้เวลาในการประชุมอย่างเหมาะสม

  1. นายเชีย ซอง เฮง ประธานกรรมการ

  2. นายพิเสฐ จึงแย้มปิ่น รองประธานกรรมการ

  3. นายศีลชัย เกียรติภาพันธ์ กรรมการ

  4. นางสาวนิธิดา ธรรมสุนทรา กรรมการ

  5. นายชอง แมง ยอง กรรมการ

  6. นายวิริยะ ผลโภค กรรมการ และที่ปรึกษา

  7. นายไชยยศ บุญญากิจ กรรมการอิสระและประธานกรรมการตรวจสอบ

  8. นายเสริญ วิเทศพงษ์ กรรมการอิสระ และกรรมการตรวจสอบ

  9. นางศศิธร พงศธร กรรมการอิสระและกรรมการตรวจสอบ

  โดยมีนางสาวนิธิดา ธรรมสุนทรา เป็นเลขานุการคณะกรรมการบริษัท

วาระการดำรงตำแหน่ง

คณะกรรมการมีกำหนดวาระการดำรงตำแหน่งคราวละ 3 ปี

ในการประชุมสามัญประจำปี
กรรมการต้องออกจากตำแหน่งจำนวนหนึ่งในสามของคณะกรรมการทั้งหมด
โดยกรรมการที่จะต้องออกจากตำแหน่งนั้นให้พิจารณาจากกรรมการที่อยู่ในตำแหน่งนานที่สุดเป็นผู้ออกจากตำแหน่ง
อย่างไรก็ตาม กรรมการที่ออกไปนั้นอาจได้รับเลือกตั้งให้ดำรงตำแหน่งอีกก็ได้

กรรมการผู้มีอำนาจลงนามผูกพันบริษัท

กรรมการผู้มีอำนาจลงนามผูกพันบริษัทคือ นายพิเสฐ จึงแย้มปิ่น ลงลายมือชื่อร่วมกับ นายเชีย ซอง
เฮง หรือ นายศีลชัย เกียรติภาพันธ์ หรือ นางสาวนิธิดา ธรรมสุนทรา หรือ นายชอง แมง ยอง
รวมเป็นสองคนและประทับตราสำคัญของบริษัท

  ขอบเขตอำนาจหน้าที่ของคณะกรรมการบริษัท

1.  การปฏิบัติหน้าที่ของคณะกรรมการ

คณะกรรมการบริษัทได้ปฏิบัติหน้าที่โดยใช้ความรู้ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัท และปฏิบัติหน้าที่ตามวัตถุประสงค์
ข้อบังคับ และมติที่ประชุมผู้ถือหุ้นของบริษัทด้วยความระมัดระวัง และใช้วิจารณญาณ
เพื่อรักษาผลประโยชน์และรับผิดชอบต่อผู้ถือหุ้น

2.  กำหนดเป้าหมาย ทิศทางการดำเนินงาน และนโยบายของบริษัท

คณะกรรมการบริษัท
มีหน้าที่ทบทวนและกำหนดนโยบายและทิศทางการดำเนินงานของบริษัทอย่างเหมาะสม ยกเว้น
นโยบายหรือการดำเนินงานที่ต้องได้รับความเห็นชอบและอนุมัติจากที่ประชุมผู้ถือหุ้น

3.  แต่งตั้งและกำกับดูแลคณะกรรมการบริหาร

คณะกรรมการบริษัทอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหารเพื่อปฏิบัติงาน
ตามที่ได้รับมอบหมายจากคณะกรรมการบริษัท ทั้งนี้ ในการประชุมคณะกรรมการ ครั้งที่ 1/2546
เมื่อวันที่ 29 สิงหาคม 2546 คณะกรรมการได้มีมติแต่งตั้งคณะกรรมการบริหาร
และกำหนดขอบเขตอำนาจและหน้าที่ของคณะกรรมการบริหารไว้โดยชัดเจน
และคณะกรรมการบริษัทมีหน้าที่กำกับดูแลให้คณะกรรมการบริหารดำเนินตามนโยบายที่ได้รับอนุมัติไปให้มีประสิทธิภาพ

4.  แต่งตั้งและมอบอำนาจให้บุคคลอื่น

คณะกรรมการบริษัทอาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรม
การหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่คณะกรรมการเห็นสมควรและคณะกรรมการอาจยกเลิก
เพิกถอน เปลี่ยนแปลง หรือแก้ไขอำนาจนั้นๆ ก็ได้ การแต่งตั้งหรือมอบอำนาจดังกล่าว
ต้องอยู่ภายใต้หลักเกณฑ์ดังต่อไปนี้

1.  การแต่งตั้งหรือมอบอำนาจในเรื่องใด
    ผู้ได้รับการแต่งตั้งหรือผู้รับมอบอำนาจจะต้องไม่เป็นผู้ที่มีส่วนได้เสียหรือมีความขัดแย้งกับบริษัทหรือบริษัทย่อยในเรื่องนั้น

2.  การแต่งตั้งหรือมอบอำนาจต้องไม่มีลักษณะเป็นการแต่งตั้ง
    หรือการมอบอำนาจที่ทำให้ผู้ได้รับการแต่งตั้งหรือผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้งมีส่วนได้ส่วนเสียหรืออาจมี

  ความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

3.  การแต่งตั้งหรือมอบอำนาจ
    ต้องกำหนดขอบเขตอำนาจหน้าที่และความรับผิดชอบของผู้ได้รับการแต่งตั้งหรือผู้รับมอบอำนาจไว้อย่างชัดเจน
    และต้องเป็นไปตามมติของที่ประชุมคณะกรรมการที่มีกรรมการอิสระ
    หรือกรรมการตรวจสอบเข้าร่วมประชุมและกรณีที่กรรมการอิสระหรือกรรมการตรวจสอบคัดค้านการมอบอำนาจนั้น
    ต้องบันทึกความเห็นของกรรมการที่คัดค้านในรายงานการประชุมให้ชัดเจนด้วย

2.  คณะกรรมการบริหาร

  ณ วันที่ 31 ตุลาคม 2550 บริษัทมีกรรมการบริหารจำนวน 4 ท่าน ดังนี้

  1. นายพิเสฐ จึงแย้มปิ่น ประธานอำนวยการ

  2. นายเชีย ซอง เฮง กรรมการบริหาร

  3. นายศีลชัย เกียรติภาพันธ์ ประธานเจ้าหน้าที่บริหาร

  4. นางสาวนิธิดา ธรรมสุนทรา ประธานเจ้าหน้าที่บริหาร สายการเงินบัญชี

ขอบเขตอำนาจหน้าที่ของคณะกรรมการบริหาร

1.  เสนอแนะให้คณะกรรมการบริษัทพิจารณาอนุมัติในเรื่องดังต่อไปนี้

-   เป้าหมายและทิศทางการดำเนินธุรกิจ

-   นโยบายและกลยุทธ์ทางธุรกิจ

-   แผนการดำเนินงานและงบประมาณประจำปี

-   โครงสร้างองค์กร และการบริหารโดยให้ครอบคลุมถึงรายละเอียดของการคัดเลือก
    การฝึกอบรม การว่าจ้าง และการเลิกจ้างพนักงานบริษัท

    1.  ควบคุมดูแลการดำเนินธุรกิจของบริษัทให้เป็นไปตามนโยบายธุรกิจ แผนธุรกิจ
        และกลยุทธ์ทางธุรกิจที่คณะ กรรมการบริษัทได้อนุมัติแล้ว

    2.  พิจารณาการเข้าทำสัญญาเกี่ยวกับธุรกิจของบริษัท
        และสัญญาเกี่ยวกับการซื้อทรัพย์สินหรือทำให้ได้มาซึ่งสิทธิเพื่อนำมาใช้ประโยชน์ในกิจการของบริษัท
        ตลอดจนการกำหนดขั้นตอนและวิธีการเจรจาเพื่อทำสัญญาดังกล่าว

    3.  พิจารณาการเข้าทำสัญญาเกี่ยวกับการเงิน การกู้ยืม การค้ำประกัน

    4.  การแก้ไขสัญญาและการเลิกสัญญาซึ่งมีสาระสำคัญตามที่คณะกรรมการบริหารพิจารณาเห็นสมควร

    5.  พิจารณาผลกำไรและขาดทุนของบริษัท และการเสนอจ่ายเงินปันผลระหว่างกาล
        หรือเงินปันผลประจำปีเพื่อเสนอต่อคณะกรรมการบริษัท

    6.  ดำเนินการใดๆ เพื่อสนับสนุนการดำเนินการดังกล่าวข้างต้น
        หรือตามที่ได้รับมอบหมายจากคณะกรรมการบริษัทในแต่ละคราวไป

ทั้งนี้ อำนาจหน้าที่ของคณะกรรมการบริหารดังกล่าวข้างต้น
ต้องอยู่ภายใต้หลักเกณฑ์ของกฏหมายและกฎ ระเบียบข้อบังคับของบริษัท
คณะกรรมการบริหารไม่มีอำนาจอนุมัติรายการที่กรรมการบริหารหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
หากมีกรณี
ดังกล่าวให้คณะกรรมการบริหารนำเสนอต่อคณะกรรมการบริษัทเพื่อให้คณะกรรมการบริษัทพิจารณาต่อไป

  คณะผู้บริหาร

  ผู้บริหารของบริษัทประกอบด้วยผู้บริหารจำนวน 6 ท่าน ดังนี้

  1. นายพิเสฐ จึงแย้มปิ่น ประธานอำนวยการ

  2. นายเชีย ซอง เฮง กรรมการบริหาร

  3. นายศีลชัย เกียรติภาพันธ์ ประธานเจ้าหน้าที่บริหาร

  4. นางสาวนิธิดา ธรรมสุนทรา ประธานเจ้าหน้าที่บริหารสายการเงินบัญชี

  5. นายโชคชัย วัชรนิรันดร์กุล Senior Executive Vice President/Event Marketing
  & Special Project

  6. นางสาวสุภาภรณ์ สว่างจิตต์ Executive Vice President / Event Marketing I

1.  คณะกรรมการตรวจสอบ

  ในปี 2550 บริษัทมีกรรมการตรวจสอบจำนวน 3 ท่าน ดังนี้

  1. นายไชยยศ บุญญากิจ ประธานกรรมการตรวจสอบ

  2. นายเสริญ วิเทศพงษ์ กรรมการตรวจสอบ

  3. นางศศิธร พงศธร กรรมการตรวจสอบ

  และนางสาวนิธิดา ธรรมสุนทรา เป็นเลขานุการคณะกรรมการตรวจสอบ

โดยกรรมการอิสระมีคุณสมบัติดังนี้

1.  ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามพระราชบัญญัติหลักทรัพย์และตลาดหลัก ทรัพย์ พ.ศ. 2535)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลผระโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับ ผู้บริหาร ผู้ถือหุ้นรายใหญ่ ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยเพียงพอ
    โดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาส และประจำปี

2.  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิผล

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง
    และเสนอค่าตอบแทนผู้สอบบัญชีของบริษัทต่อคณะกรรมการบริษัทเพื่อขอรับแต่งตั้งจากที่ประชุมใหญ่ผู้ถือหุ้น

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    และให้ประธานคณะกรรมการตรวจสอบลงนามในรายงานดังกล่าว

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบของคณะกรรมการ
    ตรวจสอบ

9.2 การสรรหากรรมการและผู้บริหาร

บริษัทฯ มีกระบวนการสรรหากรรมการโดย ประธานจะมอบหมายให้กรรมการช่วยในการคัดเลือก
พิจารณาบุคคลซึ่งมีคุณสมบัติเหมาะสม และไม่มีลักษณะต้องห้ามตามกฎหมายว่าบริษัทมหาชนจำกัด ทั้งนี้
จะพิจารณาจากวิสัยทัศน์ คุณวุฒิพื้นฐาน ความชำนาญที่หลากหลายอันเป็นประโยชน์ต่อการดำเนินธุรกิจ
มีคุณธรรมและจริยธรรม และจะต้องเป็นไปตามเกณฑ์คุณสมบัติตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
และเสนอในที่ประชุมคณะกรรมการ เพื่อคัดเลือกต่อไป
โดยมิได้ทำการแต่งตั้งคณะกรรมการสรรหาโดยเฉพาะ

กรณีที่ตำแหน่งกรรมการว่างลงด้วยสาเหตุอื่นใดนอกจากการพ้นตำแหน่งตามวาระ
คณะกรรมการที่เหลือสามารถเลือกบุคคลที่มีคุณสมบัติเหมาะสมเข้าเป็นกรรมการแทนได้ในการประชุมคณะกรรมการคราวถัดไป
โดยไม่ต้องเรียกประชุมผู้ถือหุ้นเพื่อลงมติเลือกตั้ง และบุคคลซึ่งเข้าเป็นกรรมการดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทนเท่านั้น

สำหรับตำแหน่งผู้บริหาร คณะกรรมการบริหารของบริษัทจะเป็นผู้คัดเลือกตามเกณฑ์ข้างต้นเช่นกัน

9.3 ค่าตอบแทนกรรมการบริษัท

(1) ค่าตอบแทนที่เป็นตัวเงิน

-   กรรมการ

ที่ประชุมผู้ถือหุ้นในการประชุมสามัญผู้ถือหุ้น ประจำปี 2550 เมื่อวันที่ 16 กุมภาพันธ์ 2550
มีมติอนุมัติค่าตอบแทนและโบนัสกรรมการ โดยให้จ่ายค่าตอบแทนให้แก่คณะกรรมการประจำปี 2550
เป็นเงินจำนวนไม่เกิน 6,000,000 บาท
และมีมติอนุมัติค่าตอบแทนโบนัสพิเศษแก่กรรมการเป็นกรณีพิเศษ ประจำปี 2549 เป็นจำนวนเงิน
1,000,000 บาท โดยให้คณะกรรมการไปจัดสรรกันเอง
โดยให้มีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไป
จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

หลักเกณฑ์การแบ่งจ่ายค่าตอบแทนกรรมการ

  1. ค่าตอบแทนรายเดือน เดือนละ 5,000 บาทต่อคนสำหรับกรรมการ 9 คน

  รวมเป็นเงิน 540,000 บาท

  2. ค่าเบี้ยประชุมครั้งละ 15,000 บาท สำหรับกรรมการที่เข้าประชุม
  ประชุมคณะกรรมการจำนวน 6 ครั้ง

  รวมเป็นเงิน 750,000 บาท

  3. ค่าตอบแทนคณะกรรมการตรวจสอบ 3 คน จ่ายปีละ 200,000 บาทต่อคน
  โดยจ่ายเป็นรายไตรมาส

  รวมเป็นเงิน 600,000 บาท

  4. เงินโบนัสกรรมการ

  คณะกรรมการบริษัทมีมติให้จ่ายเงินโบนัสกรรมการให้แก่กรรมการอิสระ 3 คน
  และกรรมการที่ปรึกษา 1 คน รวมเป็น 4 คน
  โดยพิจารณาจากหน้าที่ความรับผิดชอบของกรรมการแต่ละคน

  รวมเป็นเงิน 3,110,000 บาท

ที่ประชุมสามัญผู้ถือหุ้นประจำปี 2550 เมื่อวันที่ 16 กุมภาพันธ์ 2550 ได้อนุมัติโบนัสพิเศษ ประจำปี
2549 แก่กรรมการเพิ่มเติมให้แก่กรรมการทั้ง 4 คน อีก 1,000,000 บาท เป็นกรณีพิเศษ

  รวมโบนัสกรรมการทั้งสิ้น 4,110,000 บาท

  รวมค่าตอบแทนกรรมการ เป็นจำนวนเงินทั้งสิ้น 6,000,000 บาท

ค่าตอบแทนที่เป็นตัวเงินของคณะกรรมการบริษัทฯ ในปี 2550 ในรูปของเบี้ยประชุม
บำเหน็จกรรมการ และโบนัสพิเศษ จำนวน 9 คน รวมทั้งสิ้น 6,000,000 บาท รายละเอียดดังนี้

+---------------+-----------+------+------+-----+-------+-----+------+
|   ชื่อ-นามสกุล   |   ค่าตอบแ  |      |      |     | ค     | โ   | รวม  |
|               | ทนกรรมการ |      |      |     | ่าตอบแ | บนัส | ทั้งสิ้น |
|               |           |      |      |     | ทนรวม | เพิ่ม |      |
|               |           |      |      |     |       | เติม |      |
|               |           |      |      |     | (บ    |     |      |
|               |           |      |      |     | าท/ปี) | ปี   |      |
|               |           |      |      |     |       | 2   |      |
|               |           |      |      |     |       | 549 |      |
+---------------+-----------+------+------+-----+-------+-----+------+
|               | ค่าตอบแ    | ค่า   | ค    | โบ  |       |     |      |
|               | ทนรายเดือน | เบี้ยป | ณะกร | นัสก |       |     |      |
|               |           | ระชุม | รมกา | รรม |       |     |      |
|               | (         |      | รตรว | การ |       |     |      |
|               | ต่อคน/ต่อปี) |      | จสอบ |     |       |     |      |
+---------------+-----------+------+------+-----+-------+-----+------+
| 1. นาย เชีย    | 60,000    | 75   |      |     |   13  |     | 135  |
| ซอง เฮง       |           | ,000 |      |     | 5,000 |     | ,000 |
+---------------+-----------+------+------+-----+-------+-----+------+
| 2. นายพิเสฐ    | 60,000    | 90   |      |     |   15  |     | 150  |
| จึงแย้มปิ่น       |           | ,000 |      |     | 0,000 |     | ,000 |
+---------------+-----------+------+------+-----+-------+-----+------+
| 3. นายศีลชัย    | 60,000    | 90   |      |     |   15  |     | 150  |
| เกียรติภาพันธ์    |           | ,000 |      |     | 0,000 |     | ,000 |
+---------------+-----------+------+------+-----+-------+-----+------+
| 4. นางสาวนิธิดา | 60,000    | 90   |      |     |   15  |     | 150  |
| ธรรมสุนทรา     |           | ,000 |      |     | 0,000 |     | ,000 |
+---------------+-----------+------+------+-----+-------+-----+------+
| 5. นาย ชอง    | 60,000    | 60   |      |     |   12  |     | 120  |
| แมง ยอง       |           | ,000 |      |     | 0,000 |     | ,000 |
+---------------+-----------+------+------+-----+-------+-----+------+
| 6. นายวิริยะ    | 60,000    | 90   |      |   7 |   92  | 2   | 1    |
| ผลโภค         |           | ,000 |      | 70, | 0,000 | 50, | ,170 |
|               |           |      |      | 000 |       | 000 | ,000 |
+---------------+-----------+------+------+-----+-------+-----+------+
| 7. นายไชยยศ   | 60,000    | 90   | 200  |   8 | 1,15  | 2   | 1    |
| บุญญากิจ        |           | ,000 | ,000 | 00, | 0,000 | 50, | ,400 |
|               |           |      |      | 000 |       | 000 | ,000 |
+---------------+-----------+------+------+-----+-------+-----+------+
| 8. นายเสริญ    | 60,000    | 90   | 200  |   7 | 1,12  | 2   | 1    |
| วิเทศพงษ์       |           | ,000 | ,000 | 70, | 0,000 | 50, | ,370 |
|               |           |      |      | 000 |       | 000 | ,000 |
+---------------+-----------+------+------+-----+-------+-----+------+
| 9. นางศศิธร    | 60,000    | 75   | 200  |   7 | 1,10  | 2   | 1    |
| พงศธร         |           | ,000 | ,000 | 70, | 5,000 | 50, | ,355 |
|               |           |      |      | 000 |       | 000 | ,000 |
+---------------+-----------+------+------+-----+-------+-----+------+
|               | 540,000   | 750  | 600  | 3,1 | 5,00  | 1,0 | 6    |
|               |           | ,000 | ,000 | 10, | 0,000 | 00, | ,000 |
|               |           |      |      | 000 |       | 000 | ,000 |
+---------------+-----------+------+------+-----+-------+-----+------+

-   ผู้บริหาร

ในปี 2549 บริษัทจ่ายค่าตอบแทนที่เป็นตัวเงินซึ่งประกอบด้วยเงินเดือนและโบนัสแก่ผู้บริหารจำนวน
9 คน และที่ปรึกษาของบริษัท 1 คน รวมเป็นจำนวนเงินทั้งสิ้น 33,952,960 บาท และในปี 2550
ผู้บริหารจำนวน 6 คน และที่ปรึกษาของบริษัท จำนวน 1 คน เป็นจำนวนเงินทั้งสิ้น 30,404,400
บาท

  (2) ค่าตอบแทนอื่น ๆ

  - ไม่มี –

9.4 การกำกับดูแลกิจการ

คณะกรรมการบริษัทได้ตระหนักถึงความสำคัญของหลักการกำกับดูแลกิจการที่ดีเพื่อเป็นแนวทางในการควบคุมการบริหารจัดการให้เป็นไปด้วยความมีประสิทธิภาพและโปร่งใส
คณะกรรมการบริษัทจึงได้กำหนดแนวทางการกำกับดูแลกิจการของบริษัท
ตลอดจนกำหนดขอบเขตอำนาจของคณะกรรมการและผู้บริหารให้ชัดเจน อาทิ
การปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท
รวมทั้งกำหนดนโยบายและทิศทางการดำเนินงานของบริษัท
และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้

เพื่อให้สอดคล้องกับหลักการกำกับดูแลกิจการที่ดีของบริษัทจดทะเบียนปี 2549
อันเป็นแนวทางที่ตลาดหลักทรัพย์แห่งประเทศไทยกำหนดไว้นั้น บริษัทจึงได้จัดแบ่งเป็น 5 หมวดดังนี้

หมวดที่ 1 สิทธิของผู้ถือหุ้น

บริษัทฯ ได้ให้ความสำคัญต่อสิทธิของผู้ถือหุ้นในฐานะที่เป็นเจ้าของบริษัท โดยครอบคลุมสิทธิพื้นฐาน
เช่น การซื้อขาย การโอนหุ้น การมีส่วนในส่วนแบ่งกำไรของบริษัท และสิทธิต่างๆ
ในการเข้าร่วมประชุม แสดงความเห็น และออกเสียงลงมติในการประชุมผู้ถือหุ้น

คณะกรรมการบริษัทฯ ได้จัดให้มีการประชุมผู้ถือหุ้นโดยบริษัทฯ
ได้จัดส่งหนังสือนัดประชุมพร้อมทั้งข้อมูลประกอบ การประชุมวาระต่างๆ
รวมทั้งมีความเห็นของคณะกรรมการบริษัทในทุกวาระ
ให้ผู้ถือหุ้นได้ทราบล่วงหน้าก่อนวันนัดประชุมไม่น้อยกว่า 7 วัน และระหว่างการประชุม บริษัทฯ
ยังเปิดโอกาสให้ผู้ถือหุ้นได้มีสิทธิสอบถาม แสดงความคิดเห็นและข้อเสนอแนะต่างๆ
รวมถึงได้จัดให้มีบันทึกการประชุมที่ถูกต้อง ครบถ้วน
ซึ่งครอบคลุมถึงการแสดงความคิดเห็นและการตอบข้อซักถามต่างๆ ให้ผู้ถือหุ้นตรวจสอบได้

หมวดที่ 2 การปฎิบัติต่อผู้ถือหุ้นอย่างเท่าเทียมกัน

บริษัทฯ ได้ให้ความสำคัญต่อสิทธิของผู้ถือหุ้นทุกราย ทุกกลุ่ม
ด้วยการปฏิบัติอย่างเท่าเทียมกันและเป็นธรรม ทั้งผู้ถือหุ้นที่เป็นผู้บริหารและที่ไม่ใช่ผู้บริหาร
ผู้ถือหุ้นรายใหญ่และผู้ถือหุ้นส่วนน้อย รวมทั้งผู้ถือหุ้นต่างชาติได้แก่

-   การเปิดโอกาสให้ผู้ถือหุ้นที่ไม่สามารถเข้าร่วมประชุมได้สามารถมอบฉันทะเข้าร่วมประชุมและออกเสียงลงมติได้

-   การสนับสนุนให้มีการใช้บัตรลงคะแนนในวาระที่สำคัญ เพื่อความโปร่งใสและตรวจสอบได้

-   ผู้ถือหุ้นที่เป็นคณะกรรมการบริหาร จะไม่เพิ่มวาระการประชุมที่ไม่ได้แจ้งล่วงหน้าโดยไม่จำเป็น
    โดยเฉพาะวาระที่สำคัญที่ผู้ถือหุ้นต้องใช้เวลาศึกษาข้อมูลก่อนตัดสินใจ

หมวดที่ 3 บทบาทของผู้มีส่วนได้เสีย

บริษัทฯ ตระหนักถึงสิทธิและบทบาทของผู้มีส่วนได้เสียทุกกลุ่มให้ได้รับการปฏิบัติที่ดีอย่างเท่าเทียมกัน
เพื่อให้เกิดความสัมพันธ์ที่ดีและความร่วมมือระหว่างบริษัทและผู้มีส่วนได้เสียเหล่านี้
อันจะนำมาซึ่งการเจริญเติบโต ความมั่งคั่ง มั่นคงของบริษัทในระยะยาว

บริษัทจึงได้กำหนดหลักเกณฑ์โดยมีรายละเอียดดังนี้

  - พนักงาน : บริษัทฯ
  ตระหนักดีว่าพนักงานเป็นทรัพยากรที่มีคุณค่าสูงสุดอันเป็นปัจจัยแห่งความก้าวหน้าของบริษัทฯ
  จึงสนับสนุนการพัฒนาให้พนักงานทุกคนมีความรู้ความสามารถ
  และมีการดูแลพนักงานอย่างเสมอภาค มีการให้ผลตอบแทนและสวัสดิการที่เหมาะสมและเป็นธรรม
  โดยได้จัดสวัสดิการกองทุนสำรองเลี้ยงชีพ การประกันชีวิตและสุขภาพแก่พนักงาน
  ตลอดจนเปิดโอกาสให้พนักงานมีช่องทางการสื่อสาร
  เสนอแนะและร้องทุกข์ในเรื่องคับข้องใจเกี่ยวกับการทำงานผ่านกล่องรับความคิดเห็นต่อคณะทำงานและผู้บริหาร
  ซึ่งข้อเสนอแนะต่างๆ จะได้รับการพิจารณา
  และกำหนดแนวทางแก้ปัญหาเพื่อให้เกิดประโยชน์แก่ทุกฝ่าย
  และสร้างความสัมพันธ์อันดีในการทำงานร่วมกันอย่างมีความสุข

  - คู่ค้า : บริษัทฯ มีการซื้อสินค้าและบริการจากคู่ค้าโดยเป็นไปตามเงื่อนไขทางการค้า
  รวมถึงการปฏิบัติตามสัญญาต่อคู่ค้า

  - ลูกค้า : บริษัทฯ มีความมุ่งมั่นที่จะให้ลูกค้าได้รับประโยชน์สุงสุดจากการให้บริการของบริษัท
  โดยให้บริการที่มีคุณภาพ และมาตรฐานและตรงตามเวลาที่กำหนด ให้ความดูแลและรับผิดชอบ
  รวมถึงการรักษาความลับของลูกค้า

  - คู่แข่ง : บริษัทฯ
  เชื่อว่าการแข่งขันทางการค้าเป็นปัจจัยที่ก่อให้เกิดพัฒนาการที่ดีขึ้นในการดำเนินธุรกิจ บริษัทฯ
  ประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการแข่งขัน
  หลีกเลี่ยงวิธีการที่ไม่สุจริตเพื่อทำลายคู่แข่งขัน

  - เจ้าหนี้ : บริษัทฯ
  เชื่อว่าการปฏิบัติตามเงื่อนไขที่ได้ตกลงไว้ต่อเจ้าหนี้ทางการค้าเพื่อประโยชน์ร่วมกันทั้งสองฝ่าย
  จะก่อให้เกิดความสัมพันธ์ที่ดีต่อกัน จะนำมาซึ่งความไว้วางใจต่อกันในระยะยาว

  - ชุมชน : บริษัทฯ มีความรับผิดชอบต่อชุมชนและสังคม ทั้งนี้ บริษัทฯ
  ได้ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
  เพื่อให้สิทธิของผู้มีส่วนได้ส่วนเสียเหล่านี้ได้รับการดูแลอย่างดี โดยบริษัทฯ ได้ร่วมกับบริษัท
  เจนเนอรัล มอเตอร์ส (ประเทศไทย) จำกัด บริษัท เชฟโรเลต เซลล์ (ประเทศไทย) จำกัด
  จัดสร้างห้องสมุด จำนวน 15 แห่ง เพื่อพัฒนาการศึกษาไทยให้แก่โรงเรียนต่างๆ โดยส่งมอบแล้ว
  4 แห่งคือ โรงเรียนบ้านร่องดู่ จังหวัดเพชรบูรณ์ โรงเรียนบ้านโพธิ์น้อย จังหวัดตรัง
  โรงเรียนหัวหินราษฎ์บำรุง จังหวัดกาฬสินธุ์ และโรงเรียนบ้านห้วยพลูหนัง จังหวัด ตรัง
  และมีโครงการมอบห้องสมุดให้แก่โรงเรียนอีก 11 แห่งทั่วประเทศไทย

หมวดที่ 4 การเปิดเผยข้อมูลและความโปร่งใส

บริษัทฯ ได้ให้ความสำคัญเป็นอย่างมากต่อการเปิดเผยข้อมูลต่างๆ
ทั้งข้อมูลทางการเงินและสารสนเทศอื่นที่ไม่ใช่ข้อมูลทางการเงินต่อสาธารณชน
โดยผ่านช่องทางต่างๆ ตามที่กฎหมายกำหนดไว้ ผ่านช่องทางของตลาดหลักทรัพย์แห่งประเทศไทย
แบบแสดงรายการข้อมูลประจำปี และรายงานประจำปี รวมทั้งช่องทางอื่น เช่น เว็บไซต์ของบริษัท
การจัดให้มีการประชุมกับนักวิเคราะห์หลักทรัพย์อย่างสม่ำเสมอ ทั้งนี้ บริษัทฯ
มั่นใจว่าการปฏิบัติดังกล่าวจะช่วยให้ผู้ถือหุ้นได้รับทราบข่าวสาร ตลอดจนข้อมูลสำคัญต่างๆ ที่จำเป็น
และยังจัดให้ผู้ถือหุ้นและบุคคลทั่วไปสามารถซักถามข้อสงสัยต่างๆ
ผ่านผู้รับผิดชอบด้านนักลงทุนสัมพันธ์ได้ตลอดเวลา บริษัทฯ
ได้จัดให้ผู้ถือหุ้นที่แสดงความประสงค์จะเข้าเยี่ยมชมกิจการของบริษัทฯ
ได้เข้าเยี่ยมชมและตรวจสอบการทำงานของบริษัทฯ เมื่อวันที่ 20 มิถุนายน 2550 ที่ผ่านมา

ทั้งนี้ บริษัทฯ ได้มอบหมายให้ นางสาวนิธิดา ธรรมสุนทรา
ประธานเจ้าหน้าที่บริหารสายการเงินบัญชี ทำหน้าที่ในการติดต่อกับผู้ถือหุ้น นักวิเคราะห์
และภาครัฐที่เกี่ยวข้อง ซึ่งสามารถติดต่อโดยโทรศัพท์เบอร์ 02-748-7007 หรือที่อีเมล
nitida@picothai.com

หมวดที่ 5 ความรับผิดชอบของคณะกรรมการ

-   โครงสร้างของคณะกรรมการ

-   คณะกรรมการบริษัทประกอบด้วยกรรมการ 9 คน เป็นกรรมการอิสระ จำนวน 3 คน
    ซึ่งสัดส่วนของกรรมการอิสระคิดเป็น 1 ใน 3
    ของกรรมการทั้งหมดตามมาตรฐานที่ตลาดหลักทรัพย์แห่งประเทศไทยได้กำหนดไว้

  คณะกรรมการมีวาระการดำรงตำแหน่งคราวละ 3 ปี
  โดยกรรมการที่อยู่ในตำแหน่งนานที่สุดจะหมุนเวียนกันออกตามวาระคราวละ 1 ใน 3

-   กรรมการบริษัท จำนวน 4 คน ได้รับแต่งตั้งให้เป็นคณะกรรมการบริหาร
    ทำหน้าที่ดำเนินงานให้เป็นไปตามเป้าหมาย ทิศทาง แผนการดำเนินงาน
    และงบประมาณประจำปีที่กำหนดไว้
    อันเป็นการแบ่งแยกหน้าที่ความรับผิดชอบระหว่างคณะกรรมการบริษัทและคณะกรรมการบริหารไว้อย่างชัดเจน
    โดยคณะกรรมการบริษัทมีหน้าที่กำกับดูแลการทำงานของคณะกรรมการบริหารให้เป็นไปตามนโยบายที่กำหนดไว้อย่างมีประสิทธิภาพ
    ทั้งนี้ บริษัทฯ ได้แต่งตั้งประธานกรรมการบริษัท
    เป็นคนละบุคคลกับประธานคณะกรรมการบริหาร เพื่อให้เกิดการถ่วงดุลอำนาจซึ่งกันและกัน

  นอกจากนี้ บริษัทฯ ยังได้แต่งตั้งคณะกรรมการตรวจสอบ ซึ่งประกอบด้วย กรรมการอิสระ 3 คน
  เพื่อทำหน้าที่ถ่วงดุลและตรวจทานการบริหารงานของบริษัท
  เพื่อให้มั่นใจได้ว่าการวางแผนและการตัดสินใจทางธุรกิจมีความเหมาะสม
  และไม่ได้ผูกขาดโดยกรรมการบริหาร หรือกลุ่มบุคคลกลุ่มเดียว

-   การถ่วงดุลของกรรมการที่ไม่เป็นผู้บริหาร

  บริษัทฯ ได้แต่งตั้งคณะกรรมการบริษัท
  โดยไม่ให้บุคคลหรือกลุ่มบุคคลใดมีอำนาจในการตัดสินใจแต่เพียงบุคคลเดียว หรือกลุ่มเดียว
  เพื่อให้การบริหารงานมีประสิทธิภาพและสร้างกลไกการถ่วงดุล

-   กรรมการที่เป็นกรรมการบริหาร 4 ท่าน

-   กรรมการที่ไม่ได้เป็นกรรมการบริหาร 5 ท่าน

-   กรรมการที่เป็นอิสระ (Independent Director) 3 ท่าน

-   คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วยกรรมการอิสระทั้งหมด
    เพื่อช่วยในการกำกับดูแลกิจการ คณะกรรมการตรวจสอบจะมีกำหนดการประชุมเป็นประจำทุก
    3 เดือน และรายงานต่อคณะกรรมการบริษัท

-   บริษัทฯ ได้กำหนดให้ประธานเจ้าหน้าที่บริหารสายการเงินบัญชี
    ทำหน้าที่เป็นเลขานุการคณะกรรมการบริษัท และเลขานุการคณะกรรมการตรวจสอบ
    เพื่อทำหน้าที่แนะนำด้านกฎหมาย และกฎเกณฑ์ต่างๆ ที่คณะกรรมการต้องทราบ
    รวมทั้งประสานงานให้มีการปฏิบัติตามมติของการประชุม

-   การประชุมคณะกรรมการบริษัท

  คณะกรรมการบริษัทฯ ได้ตระหนักถึงหน้าที่สำคัญ
  ในฐานะกรรมการที่จะต้องเข้าร่วมประชุมคณะกรรมการบริษัทอย่างสม่ำเสมอ เพื่อรับทราบ
  แสดงความคิดเห็น เสนอแนะ และร่วมตัดสินใจในกิจการสำคัญในการดำเนินธุรกิจ ทั้งนี้ บริษัทฯ
  ได้กำหนดให้มีการประชุมคณะกรรมการบริษัทอย่างน้อยไตรมาสละ 1 ครั้ง
  และมีการประชุมพิเศษเพิ่มตามความจำเป็น และบริษัทฯ
  ได้จัดให้กำหนดวันประชุมไว้ล่วงหน้าและแจ้งให้กรรมการทุกท่านทราบทุกครั้งที่มีการประชุม
  โดยเลขานุการคณะกรรมการบริษัทได้แจ้งกำหนดวัน เวลา และสถานที่
  พร้อมทั้งจัดส่งระเบียบวาระการประชุมและเอกสารการประชุมให้แก่กรรมการทุกท่านเป็นการล่วงหน้า
  ในการประชุมคณะ กรรมการบริษัทในแต่ละครั้ง
  กรรมการสามารถเสนอเรื่องเพิ่มเติมให้ที่ประชุมพิจารณาได้
  กรรมการแต่ละท่านยังสามารถที่จะแสดงความคิดเห็นต่อที่ประชุมได้อย่างเปิดเผยและตรงไปตรงมา
  โดยเลขานุการคณะกรรมการบริษัทเป็นผู้จดบันทึกการประชุมและจัดทำรายงานการประชุม
  ที่ผ่านมาคณะกรรมการบริษัทมีการประชุม 6 ครั้ง ตามรายละเอียดดังนี้

+---------------------------+-------------------------------+----------+
|   รายชื่อคณะกรรมการ         |   จำนวนครั้งที่เข้าประชุม           |          |
+---------------------------+-------------------------------+----------+
|                           |   ประชุมคณะกรรมการ ของปี 2550 มี | จำนวนรวม |
|                           |   6 ครั้ง                       |          |
+---------------------------+-------------------------------+----------+
|   1. นาย เชีย ซอง เฮง      |   5                           |   5/6    |
+---------------------------+-------------------------------+----------+
|   2. นายพิเสฐ จึงแย้มปิ่น      |   6                           |   6/6    |
+---------------------------+-------------------------------+----------+
|   3. นายศีลชัย เกียรติภาพันธ์   |   6                           |   6/6    |
+---------------------------+-------------------------------+----------+
|   4. นางสาวนิธิดา ธรรมสุนทรา |   6                           |   6/6    |
+---------------------------+-------------------------------+----------+
|   5. นาย ชอง แมง ยอง      |   4                           |   4/6    |
+---------------------------+-------------------------------+----------+
|   6. นายวิริยะ ผลโภค        |   6                           |   6/6    |
+---------------------------+-------------------------------+----------+
|   7. นายไชยยศ บุญญากิจ      |   6                           |   6/6    |
+---------------------------+-------------------------------+----------+
|   8. นายเสริญ วิเทศพงษ์      |   6                           |   6/6    |
+---------------------------+-------------------------------+----------+
|   9. นางศศิธร พงศธร        |   5                           |   5/6    |
+---------------------------+-------------------------------+----------+

  คณะอนุกรรมการ

ทั้งนี้ในปี 2550 มีการประชุมคณะกรรมการตรวจสอบทั้งสิ้น 6 ครั้ง

+---------------------------+-------------------------------+----------+
| รายชื่อคณะกรรมการตรวจสอบ    | จำนวนครั้งที่เข้าประชุม             |          |
+---------------------------+-------------------------------+----------+
|                           | ประชุมคณะกรรมการตรวจสอบของ     |          |
|                           |                               | จำนวนรวม |
|                           | ปี 2550 มี 6 ครั้ง                |          |
+---------------------------+-------------------------------+----------+
|   1. นายไชยยศ บุญญากิจ      |   6                           |   6/6    |
+---------------------------+-------------------------------+----------+
|   2. นายเสริญ วิเทศพงษ์      |   6                           |   6/6    |
+---------------------------+-------------------------------+----------+
|   3. นางศศิธร พงศธร        |   6                           |   6/6    |
+---------------------------+-------------------------------+----------+

-   ค่าตอบแทนกรรมการและผู้บริหาร

  ค่าตอบแทนกรรมการ : บริษัทฯ
  ได้กำหนดนโยบายค่าตอบแทนของกรรมการโดยพิจารณาจากความเหมาะสมของบทบาท
  ภาระหน้าที่ และความรับผิดชอบโดยมีรูปแบบและหลักเกณฑ์ไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับอุตสาหกรรม

  ค่าตอบแทนของกรรมการบริหาร : ค่าตอบแทนของกรรมการบริหารเป็นไปตามหลักการ
  ซึ่งเชื่อมโยงกับผลการดำเนินงานของบริษัท
  และผลการปฏิบัติงานของเจ้าหน้าที่ระดับบริหารแต่ละท่าน
  โดยมีกระบวนการพิจารณาค่าตอบแทนที่เหมาะสมอยู่ในระดับเดียวกับอุตสาหกรรมเดียวกันหรือมีขนาดใกล้เคียงกัน
  รวมทั้งผลการประกอบการของบริษัทและประสิทธิภาพการดำเนินงานของผู้บริหารแต่ละท่านมาประกอบการพิจารณา
  ซึ่งดำเนินการพิจารณาโดยประธานกรรมการบริษัทร่วมกับคณะกรรมการบริษัทที่ไม่มีส่วนได้เสีย

-   การดูแลเรื่องการใช้ข้อมูลภายใน

  บริษัทฯ
  กำหนดนโยบายในการป้องกันและควบคุมผู้บริหารมิให้นำข้อมูลภายในองค์กรไปใช้เพื่อประโยชน์ส่วนตัว
  ทั้งนี้ รวมทั้งคู่สมรสและบุตรที่ยังไม่บรรลุนิติภาวะ โดยมีนโยบายดังนี้

1)  ให้ความรู้แก่ผู้บริหารในฝ่ายต่างๆ
    เกี่ยวกับหน้าที่ของผู้บริหารที่ต้องรายงานการถือหลักทรัพย์และบทลงโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

2)  ให้นโยบายสำหรับผู้บริหารระดับสูงสามารถเปิดเผยข้อมูลภายในต่อพนักงานของบริษัท
    ตามความจำเป็นเพื่อการปฏิบัติงานเท่านั้น
    นอกจากนั้นยังห้ามผู้บริหารทำการซื้อขายหุ้นของบริษัทในกรณีที่ผู้บริหารได้รับทราบข้อมูลที่ส่งผลกระทบต่อราคาซื้อขายหลักทรัพย์ของบริษัท

    -   การควบคุมภายใน

  บริษัทฯ มีระบบการควบคุมภายในที่กำหนดเป็นแนวทางปฏิบัติงานในการดำเนินธุรกิจอย่างเพียงพอ
  มีการปรับปรุง พัฒนาให้เหมาะสมกับสถานการณ์อยู่เสมอ
  ฝ่ายบริหารได้มีการตรวจสอบให้มีการปฏิบัติตามระเบียบที่กำหนดนั้นๆ
  เพื่อให้มั่นใจว่าระบบดังกล่าวนี้มีประสิทธิภาพ
  และมีการประเมินระบบการควบคุมภายในอย่างสม่ำเสมอ
  ให้เหมาะสมกับการเปลี่ยนแปลงและขนาดขององค์กร โดยจัดให้มีฝ่ายตรวจสอบภายใน
  ซึ่งเป็นบุคคลภายนอกเข้าทำการตรวจสอบอย่างสม่ำเสมอ
  และรายงานผลการตรวจสอบให้กับประธานกรรมการตรวจสอบโดยตรง

5.  บุคลากร

  1. จำนวนพนักงานทั้งหมดของบริษัทฯ และบริษัทย่อย ณ วันที่ 31 ตุลาคม 2550

  ---------------------------------- ----------------- ------------------
                                     พนักงานประจำ (คน)  พนักงานรายวัน (คน)

  บริษัท ปิโก (ไทยแลนด์) จำกัด (มหาชน)    113               2

  บริษัท พีเอ็กซ์ ซิสเต็ม จำกัด              27                63

  บริษัท อาร์ทคอม กราฟฟิค จำกัด           12                3

  บริษัท มัลติดีไซน์ จำกัด                  11                -

  รวม                                163               68
  ---------------------------------- ----------------- ------------------

  ในส่วนพนักงานของบริษัทฯ จำนวน 115 คน แบ่งได้ดังนี้

  ---------------------------------------------------- ------------------
                                                       คน

  ฝ่ายบริหาร                                             16

  ฝ่ายกลยุทธทางการตลาด                                   4

  ฝ่ายกิจกรรมทั่วไป                                        13

  ฝ่ายการเงินและบัญชี                                      13

  ฝ่ายการตลาด (กิจกรรมทางการตลาด นิทรรศการถาวร และพิพิธภัณฑ์  69
  )                                                    
  ---------------------------------------------------- ------------------

1.  ค่าตอบแทนของพนักงาน

  2.1 ในปี 2550 ค่าตอบแทนพนักงานที่เป็นตัวเงินของพนักงานบริษัทฯ และบริษัทย่อย
  ประกอบด้วยเงินเดือน และโบนัส เป็นเงินจำนวนทั้งสิ้น 86.51 ล้านบาท

+-------------------------------------+----------------+---------------+
| หน่วย : บาท                          | ปี พ.ศ. 2550    | ปี พ.ศ. 2549   |
|                                     |                |               |
|                                     | (ล้านบาท)       | (ล้านบาท)      |
+-------------------------------------+----------------+---------------+
| เงินเดือน                             | 72.14          | 63.26         |
+-------------------------------------+----------------+---------------+
| โบนัส                                | 14.37          | 22.56         |
+-------------------------------------+----------------+---------------+
| รวม                                 | 86.51          | 85.82         |
+-------------------------------------+----------------+---------------+

2.2 ค่าตอบแทนอื่น

  เงินสมทบกองทุนสำรองเลี้ยงชีพ ปี พ.ศ. 2550

  พนักงานของบริษัทฯ และบริษัทย่อย ได้สะสมเงินเข้ากองทุนสำรองเลี้ยงชีพร้อยละ 3
  ของเงินเดือน และบริษัทฯ สมทบอีกร้อยละ 3 ทั้งนี้
  พนักงานมีสิทธิได้รับเงินสมทบและผลประโยชน์จากเงินสมทบตามอายุการทำงานโดยพนักงานที่ทำงานตั้งแต่
  2 ปีขึ้นไป 3 ปีขึ้นไป และ 5 ปีขึ้นไปจะได้รับผลประโยชน์จากเงินสมทบเท่ากับร้อยละ 30
  ร้อยละ 50 และร้อยละ 100 ของเงินกองทุนที่หักจากพนักงานแต่ละคนตามลำดับ โดยบริษัทฯ
  ได้สมทบเงินเข้ากองทุนสำรองเลี้ยงชีพให้แก่พนักงาน เป็นจำนวนทั้งสิ้น 1.89 ล้านบาท

+--------------------------------+------------------+------------------+
| หน่วย : บาท                     | ปี พ.ศ. 2550      | ปี พ.ศ. 2549      |
|                                |                  |                  |
|                                | (ล้านบาท)         | (ล้านบาท)         |
+--------------------------------+------------------+------------------+
| เงินกองทุนสำรองเลี้ยงชีพ            | 1.89             | 1.10             |
+--------------------------------+------------------+------------------+

2.  การเปลี่ยนแปลงจำนวนพนักงานในรอบระยะเวลา 3 ปีที่ผ่านมา

    -   ในปี พ.ศ. 2550 มีพนักงานลาออก 9 คน และมีการรับพนักงานใหม่ 24 คน

    -   ในปี พ.ศ. 2549 มีพนักงานลาออก 24 คน และมีการรับพนักงานใหม่ 23 คน

    -   ในปี พ.ศ. 2548 มีพนักงานลาออก 26 คน และมีการรับพนักงานใหม่ 26 คน

3.  ข้อพิพาทด้านแรงงานที่สำคัญในรอบระยะเวลา 3 ปีที่ผ่านมา

  - ไม่มี-

4.  นโยบายการพัฒนาบุคลากร

เพื่อการเติบโตอย่างต่อเนื่องขององค์กร
การพัฒนาทรัพยากรมนุษย์ถือเป็นนโยบายหลักที่สำคัญของบริษัทฯ ดังนั้น
บริษัทฯจึงมีนโยบายมุ่งเน้นที่จะพัฒนาทรัพยากรบุคคลและปรับปรุงระบบการบริหารงานทรัพยากรบุคคลให้มีประสิทธิภาพ
ทันสมัย มุ่งเสริมสร้างให้พนักงานมีศักยภาพ มีความสามารถหลักที่สอดคล้องกับรูปแบบธุรกิจ
และเพิ่มขีดความสามารถในการแข่งขันและตอบสนองต่อการเปลี่ยนแปลงให้แก่องค์กร

บริษัทฯ ให้ความสำคัญต่อการบริหารทรัพยากรบุคคล
ความคู่ไปกับการดูแลให้พนักงานปฏิบัติงานอย่างมีความสุข ดังนี้

  การสรรหาและคัดเลือกบุคลากร

บริษัทฯ มีหลักเกณฑ์การคัดเลือกพนักงานใหม่ ที่อยู่บนพื้นฐานความสามารถหลัก (Competency
Based Recruitment and Selection) ที่ตอบสนองความต้องการขององค์กร
และสอดคล้องกับธุรกิจ
ตลอดจนมีการพิจารณาจัดสรรอัตรากำลังคนที่เหมาะสมกับหน้าที่ความรับผิดชอบและการดำเนินธุรกิจ

การฝึกอบรมและพัฒนาพนักงาน

บริษัทฯ ถือว่า พนักงานคือทรัพยากรที่มีค่าสำคัญยิ่ง จึงสนับสนุนการพัฒนาให้พนักงานทุกคนมีทักษะ
ความรู้ความสามารถ โดยดำเนินการจัดให้มีการฝึกอบรมในหลักสูตรต่างๆ
ทั้งภายในและภายนอกองค์กร เช่น หลักสูตรการบริหารโครงการ (Project Management)
หลักสูตรการสร้างเสริมความเป็นผู้นำและการทำงานเป็นทีม (Team Work Builder
Leadership Skill Program) หลักสูตรการสำหรับผู้บริหาร (The Manager)
หลักสูตรเทคนิคการจัดทำแผนการตลาด หลักสูตร Career Management รวมถึงหลักสูตรการอบรม
และดูงานในต่างประเทศ เช่น IAA 2007, Tokyo motor show 2007 และ K 2007:
International Trade Fair No.1 for Plastic and Rubber Worldwide เป็นต้น

นอกจากนี้บริษัทฯ
ยังสนับสนุนให้เกิดวัฒนธรรมการเรียนรู้ในสภาพแวดล้อมการทำงานโดยจัดให้มีมุมหนังสือเพื่อส่งเสริมการเรียนรู้แก่พนักงาน
และบริษัทฯ ตระหนักดีว่า การสร้างบรรยากาศในการทำงาน สถานที่ทำงานสะอาด สวยงาม ร่มรื่น
เป็นพื้นฐานสำคัญที่ไม่อาจละเลยได้
และการทำงานในสภาพแวดล้อมที่ดีย่อมส่งผลให้งานออกมาดีเช่นกัน บริษัทฯ
จึงให้ความสำคัญกับการดูแลอาคารสำนักงานและบรรยากาศโดยรอบให้สะอาด น่าอยู่
เสมือนเป็นบ้านหลังที่สองของพนักงาน

พนักงานสัมพันธ์

บริษัทฯ จัดให้มีการดำเนินงานส่งเสริมด้านแรงงานสัมพันธ์อย่างต่อเนื่อง เพื่อให้พนักงานมีความรัก
สามัคคีกัน และเป็นการสนับสนุนให้มีส่วนร่วมในกิจกรรมรูปแบบต่างๆ ของบริษัท
ตัวอย่างของการดำเนินงานด้านแรงงานสัมพันธ์ ได้แก่ กิจกรรมวันเกิดพนักงาน กิจกรรมวันปีใหม่
และจัดให้มีกิจกรรมที่เรียกว่า Care Activities ที่ให้พนักงานได้ทำกิจกรรมเพื่อสังคม
และสิ่งแวดล้อม เช่น การไปบริจาคสิ่งของอุปกรณ์การเรียนแก่เด็กยากจน เป็นต้น

สวัสดิการพนักงาน

บริษัทฯ มีการให้ผลตอบแทนและสวัสดิการที่เหมาะสมและเป็นธรรม
โดยได้จัดสวัสดิการกองทุนสำรองเลี้ยงชีพ การประกันชีวิต และสุขภาพแก่พนักงาน
และมีการพิจารณาทบทวน ปรับปรุง เพิ่มเติมสวัสดิการต่างๆ เช่น ค่าพาหนะ ค่าโทรศัพท์ เบี้ยเลี้ยง
และเครื่องแบบพนักงาน เป็นต้น
เพื่อให้เกิดความเหมาะสมและสอดคล้องกับสภาพเศรษฐกิจในปัจจุบัน นอกจากนี้บริษัทฯ
ยังเปิดโอกาสให้พนักงานมีช่องทางการสื่อสาร
เสนอแนะและร้องทุกข์ในเรื่องคับข้องใจเกี่ยวกับการทำงานผ่านกล่องรับความคิดเห็นต่อคณะทำงานและผู้บริหาร
ซึ่งข้อเสนอแนะต่างๆ จะได้รับการพิจารณา
และกำหนดแนวทางแก้ปัญหาเพื่อให้เกิดประโยชน์แก่ทุกฝ่าย
และสร้างความสัมพันธ์อันดีในการทำงานร่วมกัน

การดำเนินการด้านความปลอดภัย อาชีวอนามัยและสิ่งแวดล้อมในการทำงาน

บริษัทฯ ให้ความสำคัญกับการรักษาสุขภาพความปลอดภัยและสภาพแวดล้อมในการทำงาน
โดยมีการจัดตั้งคณะกรรมการความปลอดภัย
อาชีวอนามัยและสิ่งแวดล้อมเพื่อดำเนินงานเกี่ยวกับความปลอดภัยและอนามัยที่ดี บริษัทฯ
จัดให้มีการตรวจสอบความปลอดภัยของสถานที่ทำงานสม่ำเสมอ และจัดเครื่องมือ
และอุปกรณ์ด้านความปลอดภัยต่างๆ ให้แก่พนักงาน
และจัดฝึกอบรมด้านความปลอดภัยเกี่ยวกับการอพยพหนีไฟและการป้องการอัคคีภัยแก่พนักงาน
เพื่อให้พนักงานสามารถใช้อุปกรณ์ดับเพลิงได้อย่างถูกต้อง